Datum: 28.01.2025

**POZIV ZA DOSTAVLJANJE PONUDA (ponovljeni poziv)**

**RFQ Nº UNFPA/BIH/RFQ/25/001**

Poštovani,

UNFPA objavljuje poziv za dostavljanje ponuda za:

**"Osiguravanje pristupa higijenskim artiklima za žene i djevojke pogođene poplavama u Jablanici i Konjicu – Nabavka** **vaučera za higijenske artikle"**

1. **O UNFPA**

UNFPA, Populacijski fond Ujedinjenih nacija, agencija je Ujedinjenih nacija koja radi na stvaranju svijeta u kojem je svaka trudnoća željena, svako rađanje sigurno i potencijal svake mlade osobe ispunjen.

UNFPA je vodeća agencija UN-a koja se zalaže za prava žena, djevojčica i mladih na zdrav seksualni i reproduktivni život. Za više informacija o UNFPA-i vidi: [UNFPA about us](http://www.unfpa.org/about-us)

1. **Specifikacija**

UNFPA je vodeća agencija UN-a za stvaranje svijeta u kojem je svaka trudnoća željena, svaki porod siguran, a potencijal svakog mladog čovjeka ispunjen. Strateški plan UNFPA (2022-2025) fokusira se na tri transformativna rezultata: okončanje spriječivih smrtnih slučajeva majki; okončanje neispunjenih potreba za planiranjem porodice; i okončanje rodno-zasnovanog nasilja i štetnih praksi.

UNFPA je izdao smjernice o novčanoj i vaučerskoj pomoći (CVA) 2021. godine i počeo uvoditi CVA u programske aktivnosti. Kako bi promovirala kvalitetnu CVA, UNFPA je jedinstveno pozicionirana kao operativna UN agencija koja blisko surađuje s lokalnim i nacionalnim partnerima te kao vodeća organizacija za koordinaciju radnih grupa u oblasti rodno-zasnovanog nasilja (RZN).

UNFPA u Bosni i Hercegovini će integrirati vaučere za higijenske artikle u svoj program prevencije i odgovora na RZN za potrebe žena i djevojaka pogođenih poplavama i klizištima u oktobru 2024. godine u Jablanici i Konjicu, podržavajući njihova prava, sigurnost i dostojanstvo. Da bi se učinkovito postigli ovi ciljevi, ključna je suradnja s dobavljačem koji je u mogućnosti obezbijediti vaučere za higijenske artikle. Ovo partnerstvo osigurat će sigurno i učinkovito pružanje vaučera za higijenske artikle, omogućujući UNFPA Bosna i Hercegovina da optimizira upravljanje resursima dok zadovoljava hitne potrebe ciljnih populacija.

**Svrha**

Svrha ove specifikacije je angažirati firmu koja će obezbijediti vaučere (prepaid kartice) za higijenske artikle. Firma će omogućiti sigurno, pouzdano i dostupno rješenje za prepaid kartice, koje će funkcionirati kao vaučeri ograničeni na specifične kategorije proizvoda. Firma će obezbijediti prepaid kartice, ali uz ograničenja u pogledu kupovine u cilju usklađenosti s programskim zahtjevima UNFPA. Ove prepaid kartice će djelovati kao vaučeri, ograničavajući potrošnju na unaprijed definirane kategorije proizvoda. Kartice će biti unaprijed naplaćene; međutim, moći će se koristiti samo za određene kategorije proizvoda, čime će se osigurati usklađenost s ciljevima programa.

**Cilj**

Odabrani ponuđač treba da dostavi sljedeće:

• Do 1800 vaučera (prepaid kartica) s vrijednošću od 25 BAM bez PDV-a po vaučeru (900 vaučera za Jablanicu i 900 vaučera za Konjic). Mogućnost korekcije vrijednosti vaučera i ukupnog broja vaučera nakon konačne evaluacije ponuda je prednost.

• Vaučeri trebaju omogućiti nesmetan izbor artikala unutar kategorija higijenskih proizvoda i proizvoda za ličnu njegu, uz eksplicitnu zabranu za hranu, alkohol i cigarete.

• Vaučeri moraju biti iskoristivi isključivo za proizvode za ličnu njegu i higijenu za žene i djevojke.

• Tokom realizacije, vaučer se može koristiti više puta dok se iznos ne potroši, sve u dogovoru s ponuđačem, tj. nije potrebno iskoristiti cijeli iznos vaučera odjednom.

• Mogućnost da se iznos vaučera može kombinirati s dodatnim sredstvima korisnika vaučera, ukoliko je potrebno, je prednost.

• Ponuđač mora pružiti informacije o trajanju važenja vaučera.

• Prisutnost maloprodajnih objekata je obavezna u najmanje jednoj od dvije općine, Jablanica i/ili Konjic, ili obje. Ponuđač mora imati uspostavljene maloprodajne objekte u ciljnim općinama (Jablanica i Konjic), po mogućnosti na obje lokacije.

• Bilo bi poželjno da ponuđač može osigurati mogućnost aktivacije vaučera na zahtjev UNFPA-a, u skladu s dogovorenim rasporedom i zahtjevima.

• Od odabranog subjekta se očekuje da dostavi vaučere u UNFPA BiH ured u Sarajevu.

• Ponuđač mora pružiti informacije da njihovi prodajni objekti imaju na zalihi sljedeće proizvode (molimo da ne navodite cijene ovih pojedinačnih artikala):

* Higijenski ulošci, pamuk/normalni, 10/1, s krilcima ili slični;
* Intimne vlažne maramice;
* Sapun;
* Šampon;
* Dezodorans;
* Četkica za zube;
* Pasta za zube;
* Jednokratni brijač;
* Deterdžent za pranje rublja;
* Češalj za kosu;
* Ostali osnovni higijenski artikli za žene i djevojke.

Rok za dostavu voučera: Vaučeri trebaju biti dostavljeni u Ured UNFPA u Sarajevu najkasnije do kraja februara 2025. godine.

1. **Pitanja**

Pitanja ili zahtjeve za dodatna pojašnjenja potrebno je dostaviti u pisanom obliku niže navedenoj kontakt osobi:

| Ime i prezime kontakt osobe ispred UNFPA: | *Amir Redžić* |
| --- | --- |
| Tel Nº: | *+386 62 409 365* |
| E-mail adresa kontakt osobe: | *redzic@unfpa.org* |

Rok za dostavljanje pitanja je 03. februara 2025, 17:00. Odgovori na pitanja će biti dostavljeni u pisanom obliku, na adrese svih strana, što je prije moguće.

1. **Prihvatljivi ponuđači**

Ovaj Zahtjev za ponudu otvoren je za sve prihvatljive ponuđače; da biste bili smatrani prihvatljivim ponuđačem u ovom postupku nabavke, morate ispunjavati sljedeće uslove:

* Ponuđač mora biti pravno osnovana kompanija koja može pružiti tražene proizvode i koja ima pravnu sposobnost da sklopi ugovor s UNFPA-om za isporuku u zemlji ili putem ovlaštenog predstavnika.
* Ponuđač ne smije imati sukob interesa u vezi s postupkom nabavke ili specifikacijom. Ponuđači kod kojih se utvrdi sukob interesa bit će diskvalifikovani.
* U trenutku podnošenja ponude, ponuđač, uključujući bilo kojeg člana zajedničkog ulaganja/konsorcija, ne smije biti pod zabranom učešća u postupcima nabavke koja proizlazi iz [Zbirne liste sankcija Vijeća sigurnosti UN-a](https://www.un.org/securitycouncil/content/un-sc-consolidated-list) i ne sme biti suspendiran, pod zabranom, sankcionisan ili na drugi način identifikovan kao neprikladan od strane bilo koje [UN organizacije](http://www.ungm.org/) ili [Grupe Svjetske banke](https://www.worldbank.org/en/about/corporate-procurement/business-opportunities/non-responsible-vendors).
* Ponuđači moraju poštovati Kodeks ponašanja dobavljača UN-a, koji se može pronaći klikom na [UN Supplier Code of Conduct](http://www.un.org/Depts/ptd/pdf/conduct_english.pdf).

1. **Sadržaj ponuda**

Ponude bi se trebale dostaviti u jednom e-mailu kad god je to moguće, u zavisnosti od veličine fajla. Ponude moraju sadržavati:

1. Tehničku ponudu u skladu sa gore navedenom specifikacijom
2. Potpisanu izjavu, u prilogu ovog dokumenta
3. Cjenovnu ponudu, u prilogu ovog dokumenta

Svi dijelovi ponude moraju biti potpisani od strane ovlaštene osobe ispred ponuđača i moraju biti dostavljeni u PDF formatu.

1. **Upute za dostavljanje ponuda**

Ponude se trebaju pripremiti na osnovu smjernica navedenih u gore navedenom odjeljku IV, zajedno s pravilno popunjenim i potpisanim obrascem za ponudu cijene, i poslati e-mailom **najkasnije do 04. februara 2025. u 23:59 sati** po sarajevskom vremenu[[1]](#footnote-0) na slijedeću e-mail adresu:

| *Nabavka UNFPA BiH* |
| --- |
| *bosnia-herzegovina.office@unfpa.org* |

Smjernice za elektronsko dostavljanje ponuda:

* Referenca koja se mora upisati u predmet e-maila: **RFQ Nº UNFPA/BIH/RFQ/25/001** (službenik za javne nabavke može previdjeti ponude koje ne sadrže tačan naziv predmeta e-maila i stoga ih neće uzeti u obzir).
* Ukupna veličina e-maila ne smije premašiti 20 MB (uključujući tekst u e-mailu, kodirane priloge i zaglavlja). Ako se tehnički detalji dostavljaju u velikim elektronskim fajlovima, preporučuje se da se pošalju zasebno prije isteka roka.
* Svaka dostavljena ponuda smatrat će se ponudom ponuđača i ne predstavlja niti podrazumijeva prihvaćanje bilo koje ponude od UNFPA. UNFPA nema obavezu dodijeliti ugovor niti jednom ponuđaču u postupku prema ovom Zahtjevu za dostavljanje ponuda.

1. **Postupak ocjene ponuda**

Ponude će se ocjenjivati na temelju tehničke ponude i ukupne cijene proizvoda (ponuda cijene).

Ocjenu će provesti ad hoc komisija za ocjenjivanje ponuda u postupku kroz dva koraka. Tehničke ponude bit će ocijenjene u pogledu tehničke usklađenosti prije usporedbe pristiglih ponuda cijena.

1. **Kriteriji dodjele ugovora**

U slučaju zadovoljavajućeg rezultata postupka ocjene ponuda, UNFPA namjerava dodijeliti ugovor i dostaviti narudžbenicu ponuđaču/ponuđačima koji su ponudili najnižu cijenu i čija je ponuda tehnički prihvatljiva.

1. **Pravo na promjenu uvjeta u vrijeme dodjele ugovora**

UNFPA zadržava pravo da u trenutku dodjele ugovora poveća ili smanji, do 20%, količinu robe navedene u ovom Zahtjevu za dostavljanje ponuda, bez ikakvih promjena u jediničnim cijenama i drugim uvjetima Zahtjeva.

1. **Uvjeti plaćanja**

Uvjet plaćanja UNFPA je neto 30 dana po primitku fakture i svake isporuke/prihvaćanja proizvoda u skladu sa plaćanjem određenim u ugovoru.

1. **Prevara i korupcija**

UNFPA je predan sprečavanju, identificiranju i rješavanju svih prevara protiv UNFPA, kao i protiv trećih strana uključenih u aktivnosti UNFPA. Politika UNFPA u vezi s prevarama i korupcijom dostupna je ovdje: [Fraud Policy](https://www.unfpa.org/sites/default/files/admin-resource/Eths_Fraud_policy.pdf). Podnošenje prijedloga podrazumijeva da je ponuđač upoznat s ovom politikom.

Dobavljači, njihove podružnice, zastupnici, posrednici i principali moraju sarađivati s Uredom UNFPA za reviziju i istrage, kao i sa svim drugim nadzornim tijelima koja je ovlastio Izvršni direktor, kao i sa Savjetnikom za etiku pri UNFPA, prema potrebi. Takva saradnja uključuje, ali nije ograničena na sljedeće: pristup svim zaposlenima, predstavnicima, agentima i opunomoćenicima dobavljača, kao i izrada svih traženih dokumenata, uključujući financijsku evidenciju. Izostanak potpune saradnje u istrazi smatrat će se dovoljnom osnovom da se UNFPA odrekne ugovora i raskine ga i da isključi i ukloni dobavljača s liste registriranih dobavljača UNFPA.

Povjerljiva vruća linija za prijavu slučajeva prevare je dostupna svim ponuđačima, putem koje mogu prijaviti sumnjive prevarne aktivnosti: [UNFPA Investigation Hotline](http://web2.unfpa.org/help/hotline.cfm).

1. **Nulta tolerancija**

UNFPA je usvojio politiku nulte tolerancije davanja i primanja poklona i gostoprimstva. Stoga se od dobavljača traži da ne šalju poklone niti nude gostoprimstvo osoblju UNFPA. Dodatne pojedinosti o ovoj politici dostupne su na: [Zero Tolerance Policy](http://www.unfpa.org/about-procurement#ZeroTolerance).

1. **Žalbe u vezi sa Zahtjevom za dostavljanje ponuda**

Ponuđač/ponuđači koji smatraju da se prema njima nepravedno ili nepošteno postupalo u vezi sa Zahtjevom za dostavljanje ponuda, ocjenom ponuda ili dodjelom ugovora mogu podnijeti žalbu šefici Poslovne jedinice UNFPA, gđi Marini Riđić na: [ridjic@unfpa.org](mailto:ridjic@unfpa.org). Ako dobavljač nije zadovoljan odgovorom šeficom Poslovne jedinice UNFPA, on može kontaktirati šefa Odjela za upravljanje lancem snabdijevanja na: [procurement@unfpa.org](mailto:procurement@unfpa.org).

1. **Odricanje odgovornosti**

Ako je bilo koja od poveznica u ovom dokumentu Zahtjeva za dostavljanje ponuda nedostupna ili dokument/dokumenti ne postoje iz bilo kojeg razloga, ponuđači se mogu obratiti službeniku za javne nabavke u UNFPA i zatražiti verziju jednog ili više takvih dokumenta u PDF formatu.

**OBRAZAC PONUDE CIJENE**

| **Naziv ponuđača:** |  |
| --- | --- |
| **Datum ponude:** | Click here to enter a date. |
| **Zahtjev za dostavljanje ponuda br.:** | UNFPA/BIH/RFQ/25/001 |
| **Valuta ponude:** | BAM |
| **Važenje ponude:**  *(Ponuda važi najmanje 6 mjeseci nakon isteka roka za dostavljanje ponuda)* | |

* Ponuđene cijene **ne smiju uključivati bilo koji porez**, budući da je UNFPA oslobođen obaveze plaćanja svih poreza.

| Pozicija | Opis | Mjerna jedinica | Jedinična cijena bez PDV | Jedinična cijena sa PDV | Broj jedinica | Ukupno (BAM) |
| --- | --- | --- | --- | --- | --- | --- |
|  | | | | | | |
| 1 |  |  |  |  |  |  |
| 2 |  |  |  |  |  |  |
| 3 |  |  |  |  |  |  |
|  | ***UKUPAN ZBIR*** | | | | | BAM |



Ovim potvrđujem da je gore navedeno preduzeće u ime i za račun kojeg sam propisno ovlašten potpisati ponudu, pregledalo Zahtjev za ponudu **RFQ UNFPA/BIH/RFQ/25/001** uključujući sve priloge, izmjene i dopune Zahtjeva za dostavljanje ponuda (ako je primjenjivo), kao i odgovore koje je UNFPA dostavio na pitanja potencijalnih pružatelja usluga radi pojašnjenja. Nadalje, preduzeće prihvata Opće uvjete ugovaranja sa UNFPA, i izjavljujem da ćemo se pridržavati ove ponude sve do isteka njenog roka važenja.

|  |  |  |
| --- | --- | --- |
| Ime i prezime i funkcija | Datum i mjesto | |

**IZJAVA**

Dole potpisani, kao zakonski ovlašteni predstavnik firme, izjavljuje i potvrđuje da:

| 1. | Firma i njena uprava[[2]](#footnote-1) nisu bili proglašeni krivima na osnovu pravosnažne presude ili pravosnažne administrativne odluke za bilo kojeg od sljedećih djela: | DA | NE |
| --- | --- | --- | --- |
|  | 1. Prevara; | ☐ | ☐ |
|  | 1. Korupcija; | ☐ | ☐ |
|  | 1. povezanost s kriminalnom organizacijom; | ☐ | ☐ |
|  | 1. pranje novca ili finansiranje terorizma; | ☐ | ☐ |
|  | 1. teroristički prekršaji ili prekršaji povezani s terorističkim aktivnostima; | ☐ | ☐ |
|  | 1. seksualna eksploatacija i zlostavljanje; | ☐ | ☐ |
|  | 1. dječiji rad, prisilni rad, trgovina ljudima; ili | ☐ | ☐ |
|  | 1. bilo koja druga neusklađenost (nepoštivanje bilo kojeg pravnog ili regulatornog okvira koji se primjenjuje na firmu ili njeno rukovođenje) | ☐ | ☐ |
| 2. | Firma i njena uprava nisu proglašeni krivim po pravosnažnoj presudi ili pravosnažnoj administrativnoj odluci za teški privredni prekršaj | ☐ | ☐ |
| 3. | Firma i njena uprava nisu: u stečaju, predmet postupka likvidacije, pod upravom imovine od strane likvidatora ili suda, u aranžmanu s povjeriocima, podložni zakonskoj suspenziji poslovnih aktivnosti, niti u bilo kojoj situaciji koja proizlazi iz sličnog postupka predviđenog važećim nacionalnim zakonom. | ☐ | ☐ |
| 4. | Firma i njena uprava nisu bili predmet pravosnažne presude ili pravosnažne administrativne odluke kojom je utvrđeno da su prekršili svoje obaveze u vezi sa plaćanjem poreza ili doprinosa. | ☐ | ☐ |
| 5. | Firma i njena uprava nisu bili predmet pravosnažne presude ili konačne administrativne odluke u kojoj je utvrđeno da su osnovali entitet u drugoj jurisdikciji s namjerom da zaobiđu fiskalne, socijalne ili bilo koje druge zakonske obaveze u nadležnosti njenog sjedišta, centralne uprave ili osnovnog mjesta poslovanja (otvaranje fiktivne kompanije). | ☐ | ☐ |
| 6. | Firma i njena uprava nisu bili predmet pravosnažne presude ili pravosnažne administrativne odluke kojom je utvrđeno da je firma osnovana sa namjerom iz tačke (5) (da bude fiktivna kompanija). | ☐ | ☐ |

UNFPA zadržava pravo da diskvalifikuje firmu, suspenduje ili raskine bilo koji ugovor ili drugi aranžman između UNFPA i firme, sa trenutnim dejstvom i bez odgovornosti, u slučaju bilo kakvog lažnog predstavljanja firme u ovoj Izjavi.

Odgovornost firme je da odmah obavijesti UNFPA o svim promjenama u gore navedenim situacijama.

Ova Izjava je dodatak, i ne zamjenjuje ili poništava, niti djeluje kao odricanje od bilo kojih uslova ugovornih aranžmana između UNFPA i firme.

| Potpis: |  |
| --- | --- |
| Datum: |  |
| Ime i pozicija: |  |
| Ime firme: |  |
| UNGM broj (ako ima): |  |
| Poštanska adresa: |  |
| Email: |  |

**DODATAK II:**

**Opći uvjeti ugovaranja:**

**De Minimis ugovori**

Ovaj Zahtjev za dostavljanje ponuda podliježe Općim uvjetima ugovaranja UNFPA: De Minimis ugovori, koji su dostupni na: [engleskom,](http://www.unfpa.org/resources/unfpa-general-conditions-de-minimis-contracts) [španskom](http://www.unfpa.org/sites/default/files/resource-pdf/UNFPA%20General%20Conditions%20-%20De%20Minimis%20Contracts%20SP_0.pdf) and [francuskom.](http://www.unfpa.org/sites/default/files/resource-pdf/UNFPA%20General%20Conditions%20-%20De%20Minimis%20Contracts%20FR_0.pdf)

1. <http://www.timeanddate.com/worldclock/city.html?n=69> [↑](#footnote-ref-0)
2. “Uprava” znači svako lice koje ima ovlaštenja za zastupanje, donošenje odluka ili kontrolu nad organizacijom. Ovo može uključivati, na primjer, izvršno rukovodstvo i sve druge osobe koje imaju upravljačka ovlaštenja, bilo koga u odboru direktora i kontrolne dioničare. [↑](#footnote-ref-1)